[bookmark: _Hlk241740367]Societatea SEPSI ÚT-ÉPÍTŐ S.R.L., anunță organizarea procedurii de selecție pentru ocuparea funcției de Director Tehnic, în conformitate cu prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, ale H.G. nr. 639/2023, ale Legii nr. 31/1990 și ale Actului Constitutiv al societății. Număr de posturi: 1 (unu) – Director Tehnic. Termen limită de depunere a dosarelor: 04.11.2026 ora 15:00 în format fizic (pe suport de hârtie) la Registratura Sfantu Gheorghe, B-dul Gen. Grigore Balan nr. 1, jud. Covasna și în format electronic, la adresa instituțională stabilită pentru procedura de selecție office@sepsiutepito.ro. Pentru postul de Director Tehnic, candidații trebuie să îndeplinească, în mod cumulativ, următoarele condiții specifice, stabilite de Consiliul de administrație/Comitetul de nominalizare și remunerare potrivit art. 35 alin. (5) din O.U.G. nr. 109/2011:  să aibă studii superioare finalizate cel puțin cu diplomă de licență, în domeniul tehnic(CFDP) si o vechime in domeniul CFDP de minim 4 ani si să dovedească o experiență relevantă în domeniul constructiilor sau în funcții de conducere exercitate la nivelul autorităților publice ori în funcții de administrator, respectiv de director, precum și orice alte funcții de conducere în cadrul întreprinderilor publice ori societăților din sectorul privat, de cel puțin 3 ani. Evaluarea candidaților se face prin analiza documentelor din dosarul de candidatură, a informațiilor suplimentare solicitate în scris, verificarea referințelor și a activității desfășurate anterior, precum și prin observarea comportamentală a candidaților în cadrul interviului, prin raportare la profilul Directorului Tehnic, profilul candidatului și indicatorii care descriu criteriile de selecție.  Declarația de intenție se depune obligatoriu odată cu dosarul de candidatură și va fi redactată conform specificațiilor din Planul de selecție. Evaluarea candidaților se realizează conform Matricei de evaluare aferente funcției de Director General și de Director Economic, pe baza următoarelor componente: competențe, trăsături și alte criterii. Dosarele depuse după termenul-limită sau care nu respectă cerințele de depunere prevăzute în Anunțul public integral nu vor fi luate în considerare. Dosarele care nu conțin toate documentele obligatorii, conform cu anunțul de selecție integral atrag respingerea candidaturii. Anunțul public integral, Planul de selecție, documentele necesare pentru depunerea candidaturii, formularele obligatorii și informațiile suplimentare privind procedura sunt disponibile pe pagina de internet a Societății SEPSI ÚT-ÉPÍTŐ S.R.L: www.sepsiutepito.ro Informații suplimentare se pot obține la adresa de e-mail: office@sepsiutepito.ro 
Dosarul de candidatură trebuie să conțină documentele obligatorii prevăzute în Anunțul public integral, inclusiv OPIS documente, cererea de înscriere, CV-ul actualizat, documentele de identitate, documentele de studii, documentele care atestă vechimea profesională și experiența în funcții de conducere/management, adeverința medicală, cazierul judiciar, cazierul fiscal, recomandările profesionale, formularele obligatorii și Declarația de intenție.

